रायपुर. समूचे बस्तर को बाकी दुनिया से जोड़नेवाली रायपुर-जगदलपुर सड़क पर 1910 में बना केशकाल घाट सालभर में इतिहास बन जाएगा। 107 साल पुराने इस घाट में 10 गहरे मोड़ बने हैं जो बेहद खतरनाक हैं। क्यों इतिहास बन रहा है इतना महत्वपूर्ण रास्ता...
-महीने में औसतन 10 दिन जाम लगने से बस्तर का बड़ा हिस्सा प्रदेश से कट जाता है।
-इस परेशानी को दूर करने के लिए पीडब्ल्यूडी और नेशनल हाईवे 11.5 किमी लंबा नया बाइपास बनाने जा रहे हैं।
-कांकेर की ओर से जाएं तो नया बाइपास घाट से कुछ पहले शुरू होगा और सिर्फ दो मोड़ के साथ नेशनल हाईवे पर केशकाल से एक किमी आगे मिल जाएगा।
-माना जा रहा है कि जून 2018 तक बाइपास शुरू हो जाएगा और केशकाल घाट से पर्यटक ही गुजरेंगे।
केशकाल घाट के बारे में
-1910 में अंग्रेजों ने इस घाटी पर सड़क बनवाई थी।
-बस्तर और दक्षिण भारत से समूचे छत्तीसगढ़ को जोड़ने वाली इस अकेली सड़क पर है केशकाल घाटी।
-इस घाट पर 2016 में ही 34 बार जाम लगा है क्योंकि सड़क-मोड़ संकरे हैं, लंबे ट्रक फंस जाते हैं। -केशकाल घाट से रायपुर-बस्तर जाने वाली 13 हजार गाड़ियां रोजाना गुजर रही हैं।
भास्कर पहुंचा बाइपास पर
-केशकाल घाट की जगह बनाया जा रहा 11.5 किमी का यह बाईपास भी पहाड़ों, घाटियों और जंगलों से गुजरेगा।
-पीडब्ल्यूडी मंत्री राजेश मूणत के अनुसार इसका 6 किमी हिस्सा दुर्गम पहाड़ों पर है।
-भास्कर टीम वहां पहुंची, जहां बाइपास के लिए पहाड़ों को चीरकर रास्ता बन रहा है।
-पांच पहाड़ों के जोड़ने के लिए 225 और 200 मीटर लंबाई और 50 से 70 मीटर तक गहराई वाले दो पुलों के लिए खुदाई चल रही है।
-इनके अलावा 100-100 मीटर के पांच और पुल बनाए जाएंगे। सिर्फ दो मोड़ होंगे, जो 170 डिग्री तक घूमेंगे।
आगे की स्लाइड्स में देखें, फोटो...
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva